Mtoto Yesu kupatikana hekaluni ni tukio la maisha ya Yesu lililosimuliwa na Mwinjili Luka katika Injili yake, 2:41-52. Ni tukio pekee la namna hiyo katika Agano Jipya lote na linaripoti maneno ya kwanza ya Yesu yanayojulikana. Humo anaonyesha kujitambua kama Mwana wa Mungu, si mtoto wa Yosefu Tukio hilo limekuwa fumbo la tano katika ya yale ya furaha ya Rozari. Pia limechorwa mara nyingi na wasanii Wakristo hadi karne ya 19. Lk 2:41 Basi, wazee wake huenda Yerusalemu kila mwaka, wakati wa sikukuu ya Pasaka. 42 Na alipopata umri wake miaka kumi na miwili, walipanda kama ilivyokuwa desturi ya sikukuu; 43 na walipokwisha kuzitimiza siku, wakati wa kurudi kwao, yule mtoto Yesu alibaki nyuma huko Yerusalemu, na wazee wake walikuwa hawana habari. 44 Nao wakadhani ya kuwa yumo katika msafara; wakaenenda mwendo wa kutwa, wakawa wakimtafuta katika jamaa zao na wenzao; 45 na walipomkosa, wakarejea Yerusalemu, huku wakimtafuta. 46 Ikawa baada ya siku tatu wakamwona hekaluni, ameketi katikati ya waalimu, akiwasikiliza na kuwauliza maswali. 47 Nao wote waliomsikia walistaajabia fahamu zake na majibu yake. 48 Na walipomwona walishangaa, na mama yake akamwambia, Mwanangu, mbona umetutenda hivi?